Gesa Veggia (Bagg)
La Gesa Veggia (dedicada ofizzialment a Sant Apollinar, ma ciamada inscì per sconfodès no con la gesa moderna cont el midem nom) l'è una gesa de Bagg, fada su in l'ann 1000 circa, forsi in sui rest de 'n tempio pagan, cont ona donazzion del papa Lissander II e de facc a longh proprietà de la familia de Bagg.

In del 1628 a l'è elevada a parochia del Federigh Borromee.

Pericolanta, a l'è restaverada del tut in del 1875. In tra el 1938 e 'l 1942 el cress de la popolazzion de Bagg el mena a la costruzzion de 'na noeuva Gesa intitolada semper al Sant Apollinar.

In la coltura popolar 

La Gesa a l'è famosa perchè se dis che 'l sò orghen, che incoeu el gh'è debon, el fuss dissegnad in sul mur desgià che l'éra 'na gesa propi pora. Andà a Bagg a sonà l'òrghen a l'è deventad donca 'n invit a fà 'n quajcoss de impossibil, tant 'me "andà a scovà el mar". A bon cunt, però, el se sa minga se l'è 'na storia vera o domà 'na leggenda popolar: Incoeu l'orghen el gh'è, mitud in del restaver del 1875.

Alter proget

Riferiment 
Chiesa Vecchia di Baggio
Va a Bagg a sonà l'òrghen

Bagg